Student van Kroonstad met ARM's gevang | Netwerk24
Deur André Damons 27 Februarie 2020 15:08
Die 24-jarige man, 'n student aan 'n kollege in Kroonstad, is Donderdagoggend in Welkom se middedorp aangekeer in die vyfde voorval vanjaar waar mense met onwettige ARM's in die Vrystaat betrap is.
Die student se inhegtenisneming kom slegs 'n dag nadat twee amptenare van die Vrystaatse gesondheidsdepartement en nog 'n werknemer van 'n kliniek in Virginia saam met twee ander aangekeer is. Die vyf is met ARM's en plofstof betrap toe die polisie op 'n huis in Stiltepark, Meloding, toegeslaan het.
In die jongste geval sê brig. Motantsi Makhele, polisiewoordvoerder, die polisie het inligting ontvang oor iemand wat in die besit van dwelms is. Die polisie het twee verdagtes genader, maar een van hulle het daarin geslaag om weg te kom. Die tweede man (die student) is aangekeer en die polisie het 1 025 los tablette in sy rugsak gevind. Hy verskyn binnekort in die landdroshof in Welkom.
Die antiretrovirale middels wat Donderdagoggend in 'n student van Kroonstad se rugsak gevind is toe die polisie hom aangekeer het. Foto: Verskaf